Romrakett til Norge via rom sjø
- En kraftig rakett - 58,3 meter høy og med en radius på 3,81 meter. - Kan sende til værs en masse på til sammen 334,500 kilo. Kan ha med last på opptil 8900 kilo. - Anvendes både til sivil og militært bruk. - Førstetrinnsmotoren er russisk, en RD-180-motor med to dyser. - Mars-kjøretøyet Curiosity ble sendt til værs med Atlas 5 den 26. november 2011. - Atlas 5 skytes vanligvis opp fra Cape Canaveral Air Force Station i Florida, men også fra Vandenberg Air Force Base i California. - Første gang sendt opp i august 2002 og fortsatt i bruk. Av 47 oppskytinger har 46 vært vellykkede. - Første trinn av raketten faller ned i havet utenfor kysten av Florida. (Kilder: Erik Tandberg og Wikipedia) Det er hovedteorien bak funnene familien Larsen fra Vestvågøy har gjort i fjæra på Eggum. Ruben Larsen (29) holder en knapp på at det kan dreie seg om restene av en voksen rakett av typen Atlas 5 - alternativt søsterrakettene Atlas 2 eller 3 - som har tatt turen fra Florida via Golfstrømmen til Nord-Norge. Fra firmaet Weldmac i California, som produserer platemetall blant annet til Atlas-raketter, fikk Ruben - etter å ha skrapet bort maling og funnet serienummer og andre bokstaver og tall - nylig bekreftet at det dreide seg om «the real thing». Sorte, kantede tall på hvit bakgrunn er synlig på Atlas 5-rakettene. - Dette er en del av en Atlas-rakett, som ble brukt til å frakte satellitter ut i rommet. Vi bygde denne delen i tidsrommet 1994-97. Det går vanligvis mange år fra vi lager delene til de blir sendt opp. Disse delene har antagelig flytt rundt i minst ti år, heter det i en epost Ruben mottok fra Weldmac. Siden den første delen ble funnet av redaktør Rune Andreassen i Lofot-Tidende i mai 2008, har teoriene florert om hva de mystiske delene kan være. Eksperter mente den gangen at det kunne dreie seg om en del fra et russisk fly. I mai 2010 fant Ruben og hans mor og far to avlange vrakrester som de trodde kunne være flydeler. Senere samme måned fant Ruben nok en liten bit - av lett honeycomb-materiale. Luftfartstilsynet mente det kunne dreie seg om deler fra et luftfartøy, muligens et Widerøe-fly. Men Widerøe avviste at det kunne være deler fra en styrtet Twin Otter. Andre teorier gikk ut på at det var deler av et amerikansk, militært Chinook-helikopter, som ble mistet fra et hangarskip under en øvelse - eller et finsk, sivilt fly som styrtet rundt 1968 i Vestfjorden. Etter å ha funnet ytterligere en bit, og skrapet av de nevnte serienummer og tall- og bokstavkombinasjoner, som fortalte at det var firmaet Weldmac som hadde produsert dem, begynte funnene å peke mot en voksen rakett. Nå er det altså fastslått. - Den aktuelle Atlas-raketten må ha blitt skutt opp mellom 1994 og 2008, siden første del ble funnet i 2008 og delene ble laget fra 1994, sier Ruben. Mens restene av raketten er satt under tak hos en lokal bonde, akter Ruben å finne ut nøyaktig hvilken rakett - og hvilken oppskyting det dreier seg om. Raketten gikk i sin tid rett til værs. Nå vil Ruben ordentlig til bunns i saken.
Disse rakettdelene ble først skutt ut i rommet - da i samlet og montert tilstand - og deretter ført i rom sjø fra kysten utenfor Florida i USA til Eggum i Lofoten. utenfor Florida i USA til Eggum i Lofoten.